Prijedlog

|  |  |  |
| --- | --- | --- |
| HRVGRB | **Republika Hrvatska****Grad Zagreb****Gradonačelnik** |  |

Na temelju Uredbe Komisije (EU) br. 2023/2831 o primjeni članaka 107. i 108. Ugovora o funkcioniranju Europske unije na de minimis potpore (Službeni list Europske unije, L 2023/2831 od 15. prosinca 2023.), glave 6. stavka 1. Programa poticanja održivog razvoja poljoprivrede i šumarstva u Gradu Zagrebu u razdoblju od 2024. do 2027. (Službeni glasnik Grada Zagreba 21/24) i članka 60. stavka 1. točke 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), gradonačelnik Grada Zagreba, \_\_\_\_\_\_\_\_\_\_\_\_\_., objavljuje

**JAVNI POZIV**

**ZA DODJELU POTPORE MALE VRIJEDNOSTI GRADA ZAGREBA ZA DIVERSIFIKACIJU POLJOPRIVREDNIH GOSPODARSTAVA ZA 2025.**

1. **PREDMET I TRAJANJE JAVNOG POZIVA**

Predmet Javnog poziva za dodjelu potpore male vrijednosti Grada Zagreba za diversifikaciju poljoprivrednih gospodarstava za 2025. (u daljnjem tekstu: Javni poziv) je dodjela bespovratnih potpora Grada Zagreba u dijelu koji je povezan s Mjerom 1.2. Jačanje sustava poljoprivrednih gospodarstava, Aktivnošću 1.2.3. Podizanje razine znanja poljoprivrednih proizvođača za apliciranje na EU natječaje i za unapređenje razine zelene i digitalne kompetencije te Aktivnošću 1.2.4. Poticanje diversifikacije poljoprivrednih gospodarstava Programa poticanja održivog razvoja poljoprivrede i šumarstva u Gradu Zagrebu u razdoblju od 2024. do 2027. (Službeni glasnik Grada Zagreba 21/24) te se njime utvrđuju korisnici potpora, uvjeti i kriteriji za dodjelu potpore, prihvatljivi troškovi, iznos i intenzitet potpore, sadržaj i način prijave, postupak odobravanja i dodjele potpora, kumulacija potpora, te kontrola namjenskog korištenja potpore.

Poljoprivredni proizvodi u smislu ovog Javnog poziva jesu proizvodi iz Priloga I. Ugovora o funkcioniranju Europske unije, osim proizvoda ribarstva i akvakulture obuhvaćenih Uredbom (EU) br. 1379/2013 Europskog parlamenta i Vijeća.

Diversifikacija poljoprivrednih gospodarstava u smislu ovog Javnog poziva obuhvaća preradu i trženje poljoprivrednih proizvoda, obavljanje uslužnih djelatnosti povezanih s poljoprivredom te edukaciju poljoprivrednih proizvođača.

Prerada poljoprivrednih proizvoda znači svako djelovanje na poljoprivrednom proizvodu čiji je rezultat proizvod koji je i sam poljoprivredni proizvod, osim djelatnosti na poljoprivrednim dobrima koje su potrebne za pripremu životinjskog ili biljnog proizvoda za prvu prodaju.

Trženje poljoprivrednih proizvodaznači pripremu proizvoda za tržište (postupke pripreme kao što su čišćenje, pranje, rezanje, ljuštenje, obrezivanje i sušenje proizvoda bez njihova pretvaranja u prerađevine) te stavljanje proizvoda na tržište (držanje ili izlaganje radi prodaje, ponuda na prodaju, isporuka ili bilo koji drugi način prodaje, osim prodaje preprodavateljima i prerađivačima koju obavlja primarni proizvođač i svih djelatnosti povezanih s pripremom proizvoda za takvu prvu prodaju). Prodaja krajnjim potrošačima koju obavlja primarni proizvođač smatra se stavljanjem na tržište ako se odvija u zasebnim za to predviđenim prostorijama.

Obavljanje uslužnih djelatnosti povezanih s poljoprivredom obuhvaća pružanje ugostiteljskih, turističkih i ostalih usluga, te pružanje ostalih sadržaja i aktivnosti na obiteljskom poljoprivrednom gospodarstvu (dalje u tekstu: OPG).

Edukacija poljoprivrednih proizvođača obuhvaća stručno osposobljavanje i usavršavanje u funkciji modernizacije i tehnoloških unapređenja proizvodnih procesa na OPG-u s ciljem veće ekonomske učinkovitosti i ekološke održivosti samog gospodarstva.

Predmet Javnog poziva nisu potpore:

1. koje se dodjeljuju poduzetnicima koji se bave primarnom proizvodnjom proizvoda ribarstva i akvakulture;
2. koje se dodjeljuju poduzetnicima koji se bave preradom i stavljanjem na tržište proizvoda ribarstva i akvakulture, ako je iznos potpore utvrđen na temelju cijene ili količine kupljenih proizvoda ili proizvoda stavljenih na tržište;
3. koje se dodjeljuju poduzetnicima u primarnoj proizvodnji poljoprivrednih proizvoda;
4. koje se dodjeljuju poduzetnicima u sektoru prerade i stavljanja na tržište poljoprivrednih proizvoda, u jednom od sljedećih slučajeva:
	1. ako se iznos potpore utvrđuje na temelju cijene ili količine tih proizvoda koji su kupljeni od primarnih proizvođača ili koje dotični poduzetnici stavljaju na tržište;
	2. ako su potpore uvjetovane njihovim djelomičnim ili potpunim prenošenjem na primarne proizvođače;
5. dodijeljene za djelatnosti povezane s izvozom u treće zemlje ili države članice, konkretno potpore izravno povezane s izvezenim količinama, uspostavljanjem i radom distribucijske mreže ili drugim tekućim rashodima povezanima s djelatnošću izvoza;
6. koje se uvjetuju upotrebom domaćih proizvoda ili usluga umjesto uvoznih.

Ako poduzetnik djeluje i u jednom od sektora iz stavka 3. točke (a), (b), (c) ili (d) ovog Javnog poziva i u jednom ili više sektora obuhvaćenih područjem primjene ovog Javnog poziva ili obavlja druge djelatnosti obuhvaćene područjem primjene ovog Javnog poziva, ovaj se Javni poziv primjenjuje na potpore dodijeljene u vezi s tim drugim sektorima odnosno djelatnostima, uz uvjet da se aktivnosti ili troškovi mogu razdvojiti na način da djelatnosti u sektorima isključenima iz područja primjene ovog Javnog poziva ne ostvaruju korist od de minimis potpore koje se dodjeljuju u skladu s ovim Javnim pozivom.

Javni poziv otvoren je danom objave na internetskoj stranici Grada Zagreba, a Prijave za dodjelu potpore za diversifikaciju poljoprivrednih gospodarstava za 2025. (u daljnjem tekstu: Prijava) podnose se zaključno s **\_\_\_\_\_\_\_\_\_\_\_\_.**

Kao datum podnošenja Prijave smatra se dan predaje Prijave poštanskom uredu ili osobne dostave u pisarnicu Grada Zagreba.

Izrazi u ovom Javnom pozivu koji imaju rodno značenje odnose se jednako na muški i ženski rod.

**2. PRIHVATLJIVI KORISNICI POTPORA**

 Korisnici potpora utvrđenih ovim Javnim pozivom mogu biti fizičke i pravne osobe koje pripadaju kategoriji mikro, malo ili srednje poduzeće u skladu s kriterijima utvrđenim Preporukom Komisije 2003/361/EZ objavljenom u Službenom listu Europske unije L 124, od 20. svibnja 2003.

Korisnici potpore za preradu i trženje poljoprivrednih proizvoda mogu biti fizičke ili pravne osobe koje obavljaju poljoprivrednu djelatnost na području Grada Zagreba ili Zagrebačke županije u jednom od organizacijskih oblika: OPG, obrt registriran za obavljanje poljoprivredne djelatnosti, trgovačko društvo ili zadruga registrirana za obavljanje poljoprivredne djelatnosti te druga pravna osoba koja ispunjava druge uvjete i kriterije propisane ovim Javnim pozivom.

Korisnici potpore za obavljanje proizvodnih i uslužnih djelatnosti povezanih s poljoprivredom i edukaciju poljoprivrednih proizvođača mogu biti fizičke osobe koje obavljaju poljoprivrednu djelatnost na području Grada Zagreba ili Zagrebačke županije u organizacijskom obliku OPG, te ispunjavaju druge uvjete i kriterije propisane ovim Javnim pozivom.

**3. UVJETI ZA DODJELU POTPORE**

Potporu može ostvariti fizička ili pravna osoba iz točke 2. ovog Javnog poziva, a koja ispunjava sljedeće uvjete:

1. da je upisana u Upisnik poljoprivrednika/Upisnik obiteljskih poljoprivrednih gospodarstava,
2. da ima prebivalište ili sjedište na području Grada Zagreba prije raspisivanja Javnog poziva,
3. da se bavi ili će se baviti preradom i trženjem poljoprivrednih proizvoda koju obavlja na području Grada Zagreba i/ili Zagrebačke županije, te da se bavi ili će se baviti diversificiranom djelatnošću na području Grada Zagreba i/ili Zagrebačke županije.
4. da nema dugovanja prema proračunu Grada Zagreba i državnom proračunu,
5. da nema nepodmirenih obveza s osnova zakupa i korištenja poljoprivrednog zemljišta u vlasništvu Republike Hrvatske na području Grada Zagreba,
6. da je kao dosadašnji korisnik potpora Grada Zagreba odobrena sredstva utrošila u skladu s ugovorom, odnosno iz drugih razloga nije izgubila pravo na dodjelu gradskih potpora u poljoprivredi,
7. da ne obavlja stočarsku proizvodnju na području Grada Zagreba na kojem je zabranjeno držanje domaćih životinja,
8. da nije zatražila potporu za aktivnost za koju su sredstva već u cijelosti odobrena iz proračuna Europske unije, državnog proračuna ili proračuna Grada.

Potpora se može odobriti samo jednom podnositelju prijave ukoliko su dva ili više podnositelja prijava u najmanje jednom od sljedećih međusobnih odnosa:

1. jedan podnositelj prijave ima većinu glasačkih prava dioničara ili članova u drugom podnositelju prijave;
2. jedan podnositelj prijave ima pravo imenovati ili smijeniti većinu članova upravnog, upravljačkog ili nadzornog tijela drugog podnositelja prijave;
3. jedan podnositelj ima pravo ostvarivati vladajući utjecaj na drugog podnositelja prijave prema ugovoru sklopljenom s tim podnositeljem prijave ili prema odredbi statuta ili društvenog ugovora tog podnositelja prijave;
4. jedan podnositelj prijave, koji je dioničar ili član u drugom podnositelju prijave, kontrolira samo, u skladu s dogovorom s drugim dioničarima ili članovima tog podnositelja prijave, većinu glasačkih prava dioničara ili glasačkih prava članova u tom podnositelju prijave.

  Poduzetnici koji su u bilo kojem od odnosa navedenih u prethodnom stavku, točkama (a) do (d) preko jednog ili više drugih poduzetnika isto se tako smatraju jednim poduzetnikom.

**4. NAMJENA KORIŠTENJA POTPORE I PRIHVATLJIVI TROŠKOVI**

Potpora male vrijednosti dodjeljivat će se za prihvatljive troškove navedene u Prilogu 1. ovog Javnog poziva.

Potpore će se dodjeljivati za prihvatljive troškove nastale u 2025. godini.

Neprihvatljivi troškovi su:

1. porez na dodanu vrijednost (PDV)
2. drugi porezi te propisane naknade i doprinosi
3. kamate
4. rabljena oprema
5. troškovi kredita i refinanciranja kamata, režijski troškovi i troškovi osiguranja
6. plaće i druge naknade djelatnika korisnika koji su zaposleni temeljem ugovora o radu
7. troškovi vlastitog rada
8. novčane kazne, financijske kazne i troškovi parničnog postupka.

**5. IZNOS I INTENZITET POTPORE**

Intenzitet potpore za prihvatljive troškove iz Priloga 1. ovog Javnog poziva iznosi 75%, a maksimalni iznos potpore iznosi 50.000,00 eura godišnje po korisniku.

Intenzitet potpore odnosi se na prihvatljive troškove koji trebaju biti popraćeni pisanim dokazima koji trebaju biti jasni, konkretni i ažurirani.

Ukupan iznos de minimis potpora koje dodjeljuju jednom korisniku ne smije premašiti 300.000,00 eura tijekom bilo kojeg trogodišnjeg razdoblja.

Iznos osiguranih sredstava u Proračunu Grada Zagreba za 2025. za dodjelu potpora male vrijednosti Grada Zagreba za diversifikaciju poljoprivrednih gospodarstava iznosi 750.000,00 eura.

|  |
| --- |
| **6. SADRŽAJ I NAČIN PODNOŠENJA PRIJAVE**  |

Prijava na Javni poziv podnosi se na Obrascu DIVPG25 koji se objavljuje s ovim Javnim pozivom i čini njegov sastavni dio.

Obrazac DIVPG25 (Prilog 2.) može se preuzeti:

* na internetskoj stranici Grada Zagreba [www.zagreb.hr](http://www.zagreb.hr)
* u Gradskom uredu za gospodarstvo, ekološku održivost i strategijsko planiranje, Sektor za poljoprivredu, šumarstvo i lovstvo, Zagreb, Avenija Dubrovnik 12, 4. kat, sobe 313, 314, 322, Područni ured Sesvete, Trg Dragutina Domjanića 4, 3. kat, soba 40.

Podnositelj prijave dužan je uz obrazac prijave priložiti obaveznu dokumentaciju za ispunjavanje uvjeta Javnog poziva, koja je utvrđena u točki C. Obrasca DIVPG25.

Obrasci izjava i poslovnog plana (Prilog 3., 4., 5. i 6.) objavljuju se s ovim Javnim pozivom i čine njegov sastavni dio.

Obrazac DIVPG25, kao i obrasci izjava i poslovnog plana (Prilog 3., 4., 5. i 6.) moraju biti potpisani od strane odgovorne osobe prijavitelja.

Sva ostala dokumentacija koja se prilaže prijavi na Javni poziv može biti u izvorniku ili preslici.

Prijava na Javni poziv dostavlja se u zatvorenoj omotnici s naznakom: „JAVNI POZIV ZA DODJELU POTPORE MALE VRIJEDNOSTI GRADA ZAGREBA ZA DIVERSIFIKACIJU POLJOPRIVREDNIH GOSPODARSTAVA ZA 2025.“ i to poštom preporučeno ili neposredno u pisarnicu Gradske uprave na adresu:

***GRAD ZAGREB***

 ***Gradski ured za*** ***gospodarstvo, ekološku održivost i strategijsko planiranje***

***Sektor za poljoprivredu, šumarstvo i lovstvo***

 ***- za Povjerenstvo za dodjelu sredstava potpora male vrijednosti za diversifikaciju poljoprivrednih gospodarstava u 2025.***

 ***Avenija Dubrovnik 12, 10020 Zagreb***

Sva pitanja u vezi s Javnim pozivom mogu se tijekom trajanja poziva poslati na e-mail: geos@zagreb.hr najkasnije 5 dana prije isteka roka za predaju prijava na Javni poziv (u tekstu e-maila napomenuti da je pitanje u vezi s Javnim pozivom za dodjelu potpore male vrijednosti Grada Zagreba za diversifikaciju poljoprivrednih gospodarstava za 2025.).

**7. POSTUPAK DODJELE I ODOBRAVANJA POTPORE**

Gradonačelnik Grada Zagreba (u daljnjem tekstu: gradonačelnik) osniva i imenuje Povjerenstvo za dodjelu sredstava potpora male vrijednosti za diversifikaciju poljoprivrednih gospodarstava u 2025. (u daljnjem tekstu: Povjerenstvo) koje se sastoji od pet članova.

Prijave na Javni poziv podnose se Povjerenstvu putem Gradskog ureda za gospodarstvo, ekološku održivost i strategijsko planiranje (dalje u tekstu: Ured).

Ured će obaviti administrativnu provjeru zaprimljenih prijava s pripadajućom dokumentacijom uz utvrđivanje pravovremenosti i potpunosti prijave.

Datum i vrijeme predaje prijave u pisarnicu Gradske uprave Grada Zagreba, odnosno datum i vrijeme predaje preporučene pošiljke u poštanski ured smatrat će se trenutkom zaprimanja prijave na Javni poziv. Prijave zaprimljene prije i nakon propisanog vremenskog roka objavljenog Javnog poziva te prijave koje nisu podnesene na propisanom obrascu prijave neće se uzimati u razmatranje.

Podnositelj nepotpune prijave bit će pozvan da u roku od 5 dana svoju prijavu dopuni. Prijavitelj koji u navedenom roku i na odgovarajući način dopuni svoju prijavu, smatrat će se da je podnio potpunu prijavu s datumom i vremenom zaprimanja dopune prijave.

Ured obrađuje prijave s pripadajućom dokumentacijom i izrađuje Izvješće o udovoljavanju uvjeta iz ovog Javnog poziva koje sadrži:

1. prijedlog rangiranja potpunih i pravovremenih prijava prema utvrđenom broju bodova sukladno kriterijima odabira iz Priloga 7. ovog Javnog poziva.
2. popis prijava koje ne ispunjavaju uvjete ovog Javnog poziva:
* prijave za potporu koja nije predmet ovog Javnog poziva,
* nepravovremene prijave,
* nepotpune prijave,
* prijave koje ne ispunjavaju uvjete za korisnike iz točke 2. ovog Javnog poziva,
* prijave koje ne ispunjavaju uvjete za dodjelu potpore iz točke 3. ovog Javnog poziva,
* prijave koje nisu povezane s prihvatljivim namjenama i prihvatljivim troškovima iz točke 4. ovog Javnog poziva,
* prijave dosadašnjeg korisnika potpora kojem je dodijeljen ukupan iznos potpora koji premašuje iznos iz točke 5. stavka 3. ovog Javnog poziva,
* prijave koje su podnesene na način suprotan točki 6. ovog Javnog poziva,
* prijave koja ne sadrži dokumentaciju iz točke 6. ovog Javnog poziva.

U slučaju da dvije ili više prijava imaju jednaki ukupni broj bodova, prednost će se odrediti prema vremenu zaprimanja potpune prijave.

Gradski ured za gospodarstvo, ekološku održivost i strategijsko planiranje objavit će na internetskoj stranici Grada Zagreba popis podnositelja prijava koji ne ispunjavaju uvjete ovog Javnog poziva i koji će sadržavati razloge neispunjavanja uvjeta. Podnositelji prijava mogu u roku od osam dana od dana objavljivanja popisa putem Gradskog ureda za gospodarstvo, ekološku održivost i strategijsko planiranje podnijeti prigovor gradonačelniku.

Gradonačelnik odlučuje o prigovoru zaključkom.

Prijedlog rangiranja potpunih i pravovremenih prijava Ured dostavlja Povjerenstvu na razmatranje i utvrđivanje prijedloga liste korisnika potpora male vrijednosti za diversifikaciju poljoprivrednih gospodarstava u 2025.

Gradonačelnik Grada Zagreba utvrđuje listu korisnika potpora male vrijednosti za diversifikaciju poljoprivrednih gospodarstava u 2025. na temelju prijedloga Povjerenstva, koja će se objaviti na internetskoj stranici Grada Zagreba ([www.zagreb.hr](http://www.zagreb.hr)) i koja će sadržavati podatke o korisnicima, aktivnostima i iznosima potpora.

Na temelju utvrđene liste korisnika potpora male vrijednosti za diversifikaciju poljoprivrednih gospodarstava za 2025. korisnici potpore bit će obaviješteni pisanim putem o iznosu dodijeljene potpore male vrijednosti i pozvani na sklapanje ugovora. Ako korisnik potpore ne sklopi ugovor u roku od 30 dana od dana primitka obavijesti o dodjeli potpore, smatrat će se da je odustao od odobrene potpore, o čemu će biti obaviješten pisanim putem.

Nakon sklapanja ugovora, odobrena sredstva isplaćuju se na poslovni račun korisnika temeljem podnesenog zahtjeva za isplatu s pripadajućom dokumentacijom (računi, ugovori, bankovni izvodi i drugi dokazi da su prihvatljivi troškovi za koje je potpora odobrena plaćeni dobavljaču u cijelosti). Neprihvatljivi su računi, ugovori za robu i usluge od dobavljača s kojima je podnositelj prijave/korisnik potpore povezan vlasničkim ili upravljačkim odnosima.

Prilikom podnošenja zahtjeva za isplatu korisnik potpore dužan je dostaviti solemniziranu bjanko zadužnicu u iznosu koji je jednak ili veći od ukupno odobrenog iznosa potpore, kao sredstvo osiguranja u slučaju povrata potpore u slučaju nastanka okolnosti iz točke 9. stavaka 2., 3. i 4. ovog Javnog poziva.

Utvrdi li se da je korisniku potpore blokiran poslovni račun ili da je promijenio sjedište ili prebivalište izvan područja Grada Zagreba, Grad Zagreb neće isplatiti odobrena sredstva.

**8. KUMULACIJA** **POTPORA**

De minimis potpore koje se dodjeljuju u skladu s ovim Javnim pozivom mogu se kumulirati s de minimis potporama dodijeljenima u skladu s Uredbom Komisije (EU) 2023/2832.

 De minimis potpore koje se dodjeljuju u skladu s ovim Javnim pozivom mogu se kumulirati s de minimis potporama dodijeljenima u skladu s uredbama Komisije (EU) br. 1408/2013 i (EU) br. 717/2014 do odgovarajuće gornje granice utvrđene u točci 5. stavku 3. ovog Javnog poziva.

 De minimis potpore koje se dodjeljuju u skladu s ovim Javnim pozivom ne kumuliraju se s državnim potporama u vezi s istim prihvatljivim troškovima niti s državnim potporama za istu mjeru rizičnog financiranja ako bi se takvom kumulacijom premašio najviši relevantni intenzitet potpore ili iznos potpore koji je za konkretan slučaj utvrđen uredbom o skupnom izuzeću ili odlukom Komisije. De minimis potpore koje nisu dodijeljene za određene prihvatljive troškove ili se ne mogu pripisati takvim troškovima mogu se kumulirati s drugim državnim potporama dodijeljenima na temelju uredbe o skupnom izuzeću ili odluke Komisije.

**9. KONTROLA NAMJENSKOG KORIŠTENJA POTPORE**

Kontrolu namjenskog korištenja dodijeljenih potpora provodi Ured.

Korisnici potpore dužni su potporu utrošiti namjenski za prihvatljive troškove iz Priloga 1. ovog Javnog poziva te najkasnije u roku od godine dana od dana potpisa ugovora dostaviti Uredu obavijest da su isti stavljeni u funkciju prerade i trženja poljoprivrednih proizvoda te diversifikacije poljoprivrednih gospodarstava. Korisnik mora imati registriranu djelatnost i objekte sukladno posebnim propisima u roku od godine dana od dana potpisa ugovora ukoliko navedeno nije imao prilikom podnošenja prijave.

Korisnici su dužni zatražiti suglasnost od Ureda za svako odstupanje u realizaciji aktivnosti i za sva ostala odstupanja po propisanim obvezama.

Korisnik mora osigurati trajnost projekta i tijekom razdoblja od pet godina od dana potpisa ugovora mora ispuniti sljedeće uvjete:

1. ispuniti sve obveze propisane ovim Javnim pozivom i ugovorom,
2. kao poslovni subjekt mora postojati, poslovati i upotrebljavati ulaganje u skladu s odobrenom namjenom,
3. ne smije: na sufinanciranom ulaganju napraviti značajne promjene koje mijenjaju svrhu, namjenu i vrstu ulaganja, promijeniti vlasništvo nad ulaganjem, dati ulaganje u zakup ili najam ili ga premjestiti. Iznimno, moguća su odstupanja u slučajevima više sile ili nastupa izvanrednih okolnosti što je korisnik dužan obavijestiti Grad Zagreb odmah po nastanku iste/istih, a najkasnije u roku od 15 dana,
4. u roku od 30 dana od isteka razdoblja od pet godina od dana potpisa ugovora dostaviti izvješće o praćenju učinaka potpore,
5. korisnik je dužan biti upisan u odgovarajućim registrima ovisno o proizvodnji koju obavlja.

Ured će provoditi kontrolu zahtjeva za isplatu i izvješća, a nakon čega će se metodom uzorka provesti kontrola na licu mjesta na uzorku od najmanje 10% korisnika kojima je na godišnjoj razini isplaćeno 2.654,46 eura ili više.

Ako se prilikom kontrole utvrdi da je podnositelj prijave odnosno korisnik potpore priložio neistinitu dokumentaciju i podatke uz prijavu, zahtjev za isplatu ili izvješće, da potporu nije utrošio namjenski, da nije ispunio uvjete iz stavaka 2., 3. i 4. ove točke Grad Zagreb neće sklopiti ugovor ili će ga otkazati.

Korisnik potpore dužan je vratiti isplaćena sredstva s pripadajućom zakonskom zateznom kamatom u roku od 30 dana od dana primitka poziva za povrat potpore.

Podnositelj prijave, odnosno korisnik potpore iz stavka 7. ove točke gubi pravo na ostvarivanje gradskih potpora sljedeće 3 godine.